钦定古今图书集成/明伦汇编/宫闱典/第010卷 > 《谢赐对衣金带马状》前人
## 钦定古今图书集成/明伦汇编/宫闱典/第010卷 > 《谢赐对衣金带马状》前人

“右。臣伏蒙圣慈，以臣入院，特赐衣一对，金腰带一条，
并鱼袋、金镀银鞍辔马一匹”者。镂钖金轭，示有驰驱
之劳；宝带袭衣，岂无约束之义。上既循名而责实，下
当因物以贡诚。伏念臣少则贱贫，长而困厄。仲卿龙
具，追晏子之一裘；伯厚鸡栖，陋景公之千驷。无功拜
赐，服宠汗颜。顾惟何人，膺此异数。此盖伏遇太皇太
后陛下，躬行慈俭，德贯天人。约于奉己而侈于养贤。
严于私亲而宽于驭众。怜其朽钝，借以“光华。臣敢不
衣被训词，服勤鞭棰。惟德其物，永观不易之言。思马
斯徂”，更厉无邪之志。